Euroopa Parlamendi ja nõukogu määruse (EL) nr 1308/2013 artikli 97 lõikes 3 osutatud veinisektoris kasutatava nime tootespetsifikaadi liidu muudatuse taotluse avaldamine

(2020/C 325/17)

Käesoleva dokumendi avaldamine annab õiguse esitada vastuväiteid vastavalt Euroopa Parlamendi ja nõukogu määruse (EL) nr 1308/2013 (1) artiklile 98 kahe kuu jooksul alates käesoleva dokumendi avaldamise kuupäevast.

TOOTESPETSIFIKAATI TEHTAVA LIIDU MUUDATUSE TAOTLUS

„MONTELLO – COLLI ASOLANI“

PDO-IT-A0460-AM02

Taotluse esitamise kuupäev: 18.6.2019

1. Taotleja ja õigustatud huvi

Consorzio di Tutela vini DOC Montello e Colli Asolani [DOC-klassi veinide „Montello“ ja „Colli Asolani“ kaitse ühing]

Kõnealuse KPO tootjarühm

2. Tootespetsifikaadi osa, mida muutmine hõlmab

☒ Toote nimetus

☐ Viinamarjasaaduse kategooria

☒ Link

☐ Turustuspiirangud

3. Muudatuse kirjeldus ja põhjendused

3.1. Nimetuse muutmine

Tootespetsifikaadi osa, mida muutmine hõlmab:

artiklid 1, 2, 3, 4, 5, 6, 7, 8 ja 9

Kirjeldus ja põhjendused

Muudatus hõlmab kaitstud päritolunimetuse muutmist nimetusest „Montello – Colli Asolani“ nimetuseks „Asolo Montello“ / „Montello Asolo“.

Olemasolev kohanimi Colli Asolani lühendati kohanimeks Asolo, millele järgneb kohanimi Montello, mis ei muutu. Nii saadi täisnimetus „Montello Asolo“, mille puhul on võimalik kasutada ka alternatiivset nimetust „Asolo Montello“.

Kõnealune osaline muudatus ei mõjuta nimetuse geograafilist identiteeti ega vastava tootmispiirkonna piire, mis jäävad samaks.

Asolo on Treviso provintsis asuva ajaloolise linna ja tänapäevase kommuuni nimi. Asolo oli – ja on ka praegu – mägise maa-ala selle osa majandus- ja kultuurikeskus, kus asub kõnealuse veini tootmispiirkond. Seega on Asolo ideaalne kohanimi, millega tähistada maa-ala seda osa, mille kohta öeldi varem Colli Asolani.

Eespool kirjeldatut arvestades on kaitstud päritolunimetuse uue variandi, s.o „Asolo Montello“ või teise võimalusena „Montello Asolo“ eesmärk rõhutada seost veini nimetuse ja sellega seotud piiritletud geograafilise territooriumi vahel, mis on tuntud Asolo ajaloolise linna ja Montello mägede poolest.

Kuna kaks eelnimetatud kõrvuti asuvat geograafilist piirkonda, mis kokku moodustavad tootmispiirkonna, on ühesuguste pinnaseomadustega ning sama kliima ja kultuuriajalooga, on kaitstud päritolunimetuse alternatiivse variandi, s.o „Asolo Montello“ või teise võimalusena „Montello Asolo“ eesmärk välistada ka mis tahes võimalus, et üht kohanime peetaks teisest olulisemaks.

See muudatus puudutab kogu tootekirjeldust ning kogu koonddokumenti iga kord, kui kõnealusele nimetusele viidatakse.

KOONDDOKUMENT

1. Toote nimetus

Asolo Montello

Montello Asolo

2. Geograafilise tähise tüüp

KPN – kaitstud päritolunimetus

3. Viinamarjasaaduste kategooriad

1. Vein

5. Kvaliteetvahuvein

4. Veini(de) kirjeldus

„Asolo Montello“ / „Montello Asolo“ Bianco (veinikategooria)

Värvus: õlgkollane, kahvaturohelise varjundiga;

lõhn: kergelt puuviljaline;

maitse: harmooniline, värske, laagerdudes hõrk;

minimaalne üldalkoholisisaldus mahuprotsentides: 11,50 mahuprotsenti;

suhkruvaba ekstrakti miinimumsisaldus: 15,0 g/l.

Analüütilised näitajad, mida ei ole tabelis esitatud, vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 5,0 grammi liitri kohta, väljendatud viinhappena Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

„Asolo Montello“ / „Montello Asolo“ Chardonnay, Pinot bianco, Pinot grigio (veinikategooriad)

Värvus: Chardonnay puhul erineva intensiivsusega kuldkollane; Pinot Bianco puhul õlgkollane; Pinot Grigio puhul õlgkollane, kuldse varjundiga;

lõhn: Chardonnay puhul puuviljaline ja iseloomulik; Pinot Bianco puhul õrn, peen ja iseloomulik; Pinot Grigio puhul eksootiliste puuviljade ja mõnikord kergelt vürtsika lõhnaga;

maitse: Chardonnay puhul puuviljaline, peen, õrn, intensiivne; Pinot Bianco puhul värske, aromaatne, elegantne; Pinot Grigio puhul soe, rikkalik, sametine;

minimaalne üldalkoholisisaldus mahuprotsentides: 11,00 mahuprotsenti;

suhkruvaba ekstrakti miinimumsisaldus: 16,0 g/l.

Analüütilised näitajad, mida ei ole tabelis esitatud, vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 5,0 grammi liitri kohta, väljendatud viinhappena Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

„Asolo Montello“ / „Montello Asolo“ Bianchetta (veinikategooria)

Värvus: õlgkollane, mõnikord sügav, kahvaturohelise varjundiga;

lõhn: õunast eksootiliste puuviljadeni ja laagerdumisel sarapuupähklini;

maitse: värske, aromaatne, kerge tanniininüansiga;

minimaalne üldalkoholisisaldus mahuprotsentides: 11,00 mahuprotsenti;

suhkruvaba ekstrakti miinimumsisaldus: 16,0 g/l.

Analüütilised näitajad, mida ei ole tabelis esitatud, vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 5,5 grammi liitri kohta, väljendatud viinhappena Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

„Asolo Montello“ / „Montello Asolo“ Manzoni Bianco (veinikategooria)

Värvus: õlgkollane, millel on mõnikord kahvaturoheline varjund;

lõhn: puuviljaline, iseloomulik;

maitse: värske, rikkalik, aromaatne, sametine;

minimaalne üldalkoholisisaldus mahuprotsentides: 12 mahuprotsenti;

suhkruvaba ekstrakti miinimumsisaldus: 17,0 g/l.

Analüütilised näitajad, mida ei ole tabelis esitatud, vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 5,0 grammi liitri kohta, väljendatud viinhappena Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

„Asolo Montello“ / „Montello Asolo“ Chardonnay, Pinot bianco spumante (kvaliteetvahuveinide kategooria)

Värvus: Chardonnay puhul erk õlgkollane, püsiva vahuga; Pinot Bianco puhul erk õlgkollane, püsiva vahuga;

lõhn: Chardonnay puhul puuviljaline, õrn; Pinot Bianco puhul peen, iseloomulik;

maitse: Chardonnay puhul aromaatne, iseloomulik, eriti kuivast kuivani; Pinot Bianco puhul iseloomulik, täidlane, eriti kuivast kuivani;

minimaalne üldalkoholisisaldus mahuprotsentides: 11,50 mahuprotsenti;

suhkruvaba ekstrakti miinimumsisaldus: 16,0 g/l.

Analüütilised näitajad, mida ei ole tabelis esitatud, vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 5,0 grammi liitri kohta, väljendatud viinhappena Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

„Asolo Montello“ / „Montello Asolo“ Rosso (veinikategooria)

Värvus: rubiinpunane, laagerdumisel kaldub granaatpunase poole;

lõhn: intensiivne, iseloomulik, meeldiv, laagerdumisel muutub pigem eeterlikuks;

maitse: aromaatne, tugev, kergelt ürdine, harmooniline;

minimaalne üldalkoholisisaldus mahuprotsentides: 12,00 mahuprotsenti;

suhkruvaba ekstrakti miinimumsisaldus: 21,0 g/l.

Analüütilised näitajad, mida ei ole tabelis esitatud, vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 4,5 grammi liitri kohta, väljendatud viinhappena Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

„Asolo Montello“ / „Montello Asolo“ Merlot (veinikategooria)

Värvus: rubiinpunane, laagerdumisel kaldub granaatõunapunase poole;

lõhn: veinine, intensiivne, noorena iseloomulik, laagerdumisel õrnem, eeterlik ja meeldiv;

maitse: aromaatne, täidlane, tanniininüansiga, harmooniline;

minimaalne üldalkoholisisaldus mahuprotsentides: 11,00 mahuprotsenti;

suhkruvaba ekstrakti miinimumsisaldus: 21,0 g/l.

Analüütilised näitajad, mida ei ole tabelis esitatud, vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) 4,5 Minimaalne üldhappesus Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

„Asolo Montello“ / „Montello Asolo“ Cabernet, Cabernet Sauvignon; Cabernet Franc (veinikategooria)

Värvus: Cabernet’ ja Cabernet Sauvignoni puhul rubiinpunane, mis laagerdumisel muutub peaaegu granaatpunaseks; Cabernet Franci puhul rubiinpunane, kannikesevarjundiga, mis laagerdumisel kaldub granaatpunase poole;

lõhn: Cabernet’ ja Cabernet Sauvignoni puhul veinine, intensiivne, selgelt eristuv, Cabernet Franci puhul veinine, kergelt ürdine, laagerdumisel eeterlik;

maitse: Cabernet’ puhul aromaatne, täidlane, kergelt ürdine, kergete tanniininüanssidega, harmooniline, selgelt eristuv; Cabernet Sauvignoni puhul täidlane, hea struktuuriga, harmooniline; Cabernet Franci puhul kuiv, aromaatne, täidlane, kergelt ürdine, kergete tanniininüanssidega, harmooniline ja selgelt eristuv;

minimaalne üldalkoholisisaldus mahuprotsentides: 11,50 mahuprotsenti;

suhkruvaba ekstrakti miinimumsisaldus: 21,0 g/l.

Analüütilised näitajad, mida ei ole tabelis esitatud, vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 4,5 grammi liitri kohta, väljendatud viinhappena Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

„Asolo Montello“ / „Montello Asolo“ Venegazzù ja Venegazzù Superiore (veinikategooriad)

Värvus: intensiivne rubiin- või granaatpunane;

lõhn: veinine, intensiivne ja eeterlik;

maitse: tugev, täidlane, harmooniline, hästi struktureeritud;

minimaalne üldalkoholisisaldus mahuprotsentides: 12,50 mahuprotsenti; (versiooni Superior puhul 13,00 %)

suhkruvaba ekstrakti miinimumsisaldus: 23 g/l (versiooni Superior puhul 25 g/l).

Analüütilised näitajad, mida ei ole tabelis esitatud, vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 4,5 grammi liitri kohta, väljendatud viinhappena Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

„Asolo Montello“ / „Montello Asolo“ Carmenère (veinikategooria)

Värvus: rubiinpunane, veini arenguetapist olenevalt kaldub granaatpunase poole;

lõhn: kergelt ürdise aroomi nüansid; aroom areneb küpsete punaste puuviljade lõhnaks;

maitse: mahe, hästi tasakaalustatud ja kauapüsiv;

minimaalne üldalkoholisisaldus mahuprotsentides: 11,50 mahuprotsenti;

suhkruvaba ekstrakti miinimumsisaldus: 21,0 g/l.

Analüütilised näitajad, mida ei ole tabelis esitatud, vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 4,5 grammi liitri kohta, väljendatud viinhappena Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

„Asolo Montello“ / „Montello Asolo“ Recantina (veinikategooria)

Värvus: violettpunane, laagerdumisel kaldub granaatpunase poole;

lõhn: intensiivne, iseloomulik, laagerdumisel muutub pigem eeterlikuks;

maitse: kuiv, vürtsikas, aromaatne, tugev, harmooniline;

minimaalne üldalkoholisisaldus mahuprotsentides: 11,50 mahuprotsenti;

suhkruvaba ekstrakti miinimumsisaldus: 19,0 g/l.

Analüütilised näitajad, mida ei ole tabelis esitatud, vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 4,5 grammi liitri kohta, väljendatud viinhappena Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

5. Veinivalmistustavad

a. Veinivalmistuse eritavad

Puuduvad

b. Maksimaalne saagikus

Venegazzù

70 hektoliitrit hektari kohta.

‘Merlot’, ‘Bianchetta’, ‘Chardonnay’, ‘Glera’, ‘Pinot bianco’

84 hektoliitrit hektari kohta.

‘Cabernet Franc’, ‘Cabernet Sauvignon’, ‘Carmenere’, ‘Recantina’, ‘Manzoni Bianco’, ‘Pinot grigio’

77 hektoliitrit hektari kohta.

6. Määratletud geograafiline piirkond

A) Veinide „Asolo Montello“ / „Montello Asolo“ valmistamiseks kasutatavate viinamarjade kasvatuspiirkond hõlmab kogu Castelcucco, Cornuda ja Monfumo omavalitsuste territooriumi ning osa järgmiste omavalitsusüksuste territooriumist: Asolo, Borso del Grappa, Caerano S. Marco, Cavaso del Tomba, Crespano del Grappa, Crocetta del Montello, Fonte, Giavera del Montello, Maser, Montebelluna, Nervesa della Battaglia, Paderno del Grappa, Pederobba, Possagno, S. Zenone degli Ezzelini ja Volpago del Montello. Kõnealuse ala piir on kindlaks määratud järgmiselt: Crocetta del Montello vallas asuvast paikkonnast Cianost alates jätkub piir ida poole piki Panoramica del Montello provintsiteed kuni väljumispunktini „transversale del Montello“ tee ja tee nr 14 ristmikul. Alates ristmikust järgib see Panoramica tee suhtes vertikaalset joont, kuni jõuab üle Piave jõe kõrguva mäe servani. Sealt jätkub piir ida poole piki Montello nõlva ülemist osa, mis kulgeb piki Piavet kuni Nervesa della Battaglia vallas asuva paikkonnani nimega Case Saccardoni. Seejärel pöörab piir kagusse piki Nervesa ja Susegana valdade vahelist piiri ning piki Piave kaldateed, mis möödub loodeveenäiturist ja viib Nervesa külla, kus piir pöörab lääne poole piki Schiavonesca Marosticana riigimaanteed nr 248, mis kulgeb Treviso ja Vicenza provintside vahelise piirini, kuni umbes 42,500 km märgi juurde, mis asub S. Zenone degle Ezzelini kommuunis. Sealt pöörab piir Treviso ja Vicenza provintside piirist põhja poole, kus Borso del Grappa vallas järgib kontuurjoont, mis vastab kõrgusele 400 m üle merepinna. Sealt jätkub piir piki ülemist kontuurjoont samas suunas ja möödub Borso del Grappa, Crespano del Grappa, Possagno, Cavaso del Tomba ja Pederobba omavalitsusüksustesse kuuluvatest küladest. Kui piir jõuab Pederobba omavalitsusüksusesse, jätkub see lõuna suunas alates punktist kõrgusel 400 m merepinnast, kus see kohtub Calpiana teega, mis viib kagu poole, Pedemontana maavaldusest mööduvale Pedemontana del Grappa provintsimaanteele. Seda teed pidi minnes ühineb see Pedemontana del Grappa teega ja kulgeb mööda seda teed kuni ristumiseni Feltrina riigimaanteega nr 348 pärast Pederobba küla. Seejärel järgib piir riigimaanteed Onigo di Pederobbasse, kus pöördub ida poole piki Covolo teed ja kulgeb kuni Pieveni ja Riveni. Siis kulgeb see piki Brentella kanalit kuni punktini 160, misjärel käändub kirde poole Covolo suunas, möödudes Barchest ja sisenedes sellesse, kus jõuab Piave jõe läheduses punktini kõrgusel 146 m üle merepinna. 146 m punktist jätkub see piki seda teed lõuna poole kuni selle ristumiseni Crocetta del Montello teega 27,800 km punktis. Seejärel jätkub piir piki seda teed lõuna poole kuni Fornace paikkonnani, kus pöördub kagu poole teele, mis viib Rivaseccasse, läheb sellest läbi ja jätkub kagu suunas mööda teed, mis kulgeb piki Castelviero kanalit, kuni jõuab Ciano paikkonda, kus piiritlemisega alustati.

B) Veinide „Asolo Montello“ / „Montello Asolo“ Sottozona Venegazzù valmistamiseks kasutatavate viinamarjade kasvatuspiirkond hõlmab osa Volpago del Montello omavalitsusüksusest ja konkreetsemalt Venegazzù osa, mis vastab katastrikaardile nr 16. Kõnealuse ala piir on kindlaks määratud järgmiselt: see algab Shiavonesca Marosticana riigimaanteel nr 248 (siin osutatud kui Via Jacopo Gasparini) täpselt 65,000 km punktist monumentaalse Palladio stiilis Spineda Loredani villa ees ning jätkub ida suunas kuni Venegazzù allüksuse katastripiirideni (milleks on Volpago del Montello omavalitsusüksusele kuuluvate katastriüksuste nr 16 ja 21 vaheline piir). Seejärel pöördub piir põhja poole piki Venegazzù allüksuse katastripiire kuni Via Frà Giocondo tee punktini Case Semezin. Siis pöördub see uuesti lääne poole, järgides samal ajal Venegazzù allüksuse katastripiire (katastriüksuse nr 16 ja katastriüksuste nr 13 ja 12 vaheline piir). Piir järgib Via Fra Giocondo teed piki Brentella kanalit alates Montello metsast kuni Volpago del Montello ja Montebelluna valdade halduspiirideni (mida piirkonna tehnilistel kaartidel tähistab punktiirjoon […]). Pärast Brunetta maavaldusest (115 m üle merepinna) möödumist jätkub see piki Volpago del Montello valla halduspiire kuni Schiavonesca Marosticana riigimaanteeni nr 248 (63,730 km punktini), kust järgib riigimaanteed kuni 65,000 km punktini ehk jõuab lähtepunkti tagasi. Venegazzù liiki kasvatuspiirkonna kirjelduses osutatakse piirkonna tehnilise kaardi järgmistele elementidele: element nr 105 024, Volpago del Montello ja Volpago del Montello omavalitsusüksuste halduspiirid.

7. Veiniviinamarjasordid

‘Cabernet Franc’ (punane) – ‘Cabernet’

‘Pinot Bianco’ (valge) – ‘Pinot Blanc’

‘Pinot Grigio’ – ‘Pinot Gris’

‘Pinot Grigio’ – ‘Ruländer’

‘Glera Lunga’ (valge) – ‘Glera’

‘Recantina’ (punane)

‘Carmenère’ (punane) – ‘Cabernet’

‘Merlot’ (punane)

‘Chardonnay’ (valge)

‘Carmenère’ (punane) – ‘Cabernet Italiano’

‘Pinot Grigio’ – ‘Pinot’

‘Pinot Bianco’ (valge) – ‘Pinot’

‘Carmenère’ (punane) – ‘Cabernet Nostrano’

‘Carmenère’ (punane)

‘Manzoni bianco’ (valge) – ‘Incrocio Manzoni 6.0.13’ (valge) [‘Manzoni’ hübriid].

‘Bianchetta Trevigiana’ (valge) – ‘Bianchetta’

‘Cabernet Sauvignon’ (punane) – ‘Cabernet’

8. Seos(t)e kirjeldus

„Asolo Montello“ / „Montello Asolo“ – kategooria: vein; kvaliteetvahuvein

Looduslikud tegurid

Veini „Asolo Montello“ / „Montello Asolo“ tootmispiirkond asub Veneto piirkonnas Veneetsiast põhja pool, Treviso provintsis, Montello ja Colli Asolani mäenõlvade all Dolomiitide eelmäestikus, idast Nervesa della Battaglia ja läänest Fonte küla vahel. Need kaks peaaegu vertikaalset mäemassiivi, mida lahutab ligi kilomeetri pikkune sügav lõhe, moodustavad ühtse geoloogilise üksuse. Need küündivad 100–450 meetrit üle merepinna ja moodustavad eripärase maastiku, millel on tugevad iseloomulikud jooned ning tasaste harmooniliste nõlvade ja kurvidega siluett. Mäed koosnevad suurtest kõva pinnasematerjali moodustistest, mis sisaldavad merglise ja savise või merglise ja liivase mullaga kaetud tsementeerunud kivimit, mis sobib hästi maaviljeluseks ja mis ilmastikuoludega kokkupuutel kobedamaks kaldub muutuma. Selle iseloomulik punane värvus annab tunnistust iidsest päritolust. Mullad on karbonaadivaesed ja happelised, keskmise sügavusega, hea veesäilitusvõimega ja märkimisväärse mineraalisisaldusega. Kuna neid ei ole eriti palju häiritud, on nende algsed omadused säilinud. Stratigraafilised omadused on hoitud puutumatuna ja mulla tekstuuri ei ole rikutud. Orgaanilises aines esineb suurel määral mikrobioloogilist tegevust, mis tagab toitainete kerge kättesaadavuse. Pinnasematerjali massi kipuvad sageli tekkima rohkem või vähem vertikaalsed praod, mis soodustavad vee liikumist maa alla ja karstialale iseloomulike joonte tekkimist, nagu näiteks ligikaudu 2 000 karstilehtrit (dolines), eeskätt Montello piirkonnas. Need maapinnal olevad erineva suurusega lehtrid moodustavad täiusliku maa-aluse äravoolusüsteemi. Territooriumi kliima on eriline – kevaded on mahedad, suved ei ole ülemäära kuumad ja sügised on jällegi mahedad tänu lõuna poole suunatud nõlvadele, mis on kaetud viinapuudega, ja reljeefi profiilile, mille ristuvad osad on avatud jahedamatele kirdetuultele. Suvel on keskmine temperatuur 22,6 °C ja kõrgeimad temperatuurid saavutatakse juulis. Sügised on soojad ja kuivad.

Vihma sajab aprillist septembrini ligikaudu 700 mm ja see on üsna ühtlaselt jaotunud. Need sademed langevad mullanõlvadele, nii et liigne vesi voolab kergesti ära ja imendub mulla kobeda tekstuuri tõttu kiiresti.

Ajalooline seos

Esimesena istutasid ja arendasid viinamarjaistandusi Colli Asolani ja Montello mäenõlvadel benediktiini mungad ning hiljem Veneetsia vabariik. Benediktiini mungad asusid piirkonda ligikaudu aastal 1000 m.a.j, eeskätt Vidoris asuvasse Santa Bona kloostrisse ja Nervesas asuvasse Montello kartusiaanide kloostrisse. Nende töö on piirkonna põllumajanduse ja viinamarjakasvatuse ajalugu põhjalikult mõjutanud ning aidanud kujundada viinapuude aretamisele keskendunud kultuuri, mis on suuresti alles ka tänapäeval. Neljateistkümnenda sajandi teises pooles, kui piirkond läks Veneetsia kätte, saadi kiirelt aru, et Colli Asolani ja Montello mäed on oluline viinamarjakasvatuspiirkond. Selle piirkonna veine eksporditakse juba väga varasest ajast, nimelt aastast 1400. Kuueteistkümnendal sajandil sai piirkond tuntuks aristokraatlike püüdlustega otsida viinamarjakasvatuse ja veini valmistamise traditsioonides peituvat ilu ja headust. Piirkonda imetlesid kõige mõjukamad avaliku elu tegelased ning vein, see nõutud toode, asetas Veneetsia veini poolest samale pulgale Kreekaga.

Inimtegurid

„Asolo Montello“ / „Montello Asolo“ veinide puhul on iidsed peremajandid, kus vein oli igapäevase toitumise ja kohaliku majanduse oluline osa, kujundanud maastiku, mis on suuresti jäänud muutumatuks. Algsed mullad on säilinud ning seetõttu on need maaviljeluseks väga sobivad. Mitteinvasiivsed viinapuud jagavad tänapäeval maad muude kultuuridega.

Tugev Veneetsia kultuur tõi piirkonda elava, dünaamilise ettevõtlusvaimu. Aastal 1876 asutatud Conegliano önoloogiakool ja sellest mõni kilomeeter eemal asuv viinamarjakasvatuse teadusuuringute keskus on võimaldanud ettevõtjatel areneda ja spetsialiseeruda. Tulemuseks on õitsev viinamarjakasvatuskultuur, mis kasutab parimal viisil ära selle maa-ala imelisi loomulikke tegevusalasid.

Üheskoos loovad need tegurid hindamatu rikkuse, mis aitab märkimisväärselt kaasa Asolo Montello piirkonna sordi- ja veinirikkusele.

Mäenõlvade piirkonnad sobivad eriti hästi puuviljaliste ja vürtsiste nootidega aromaatsete ja maitserikaste valgete veinide tootmiseks. Tänu külmadele õhuvooludele sisaldavad viinamarjad selles keskkonnas rohkem orgaanilisi happeid, eeskätt õunhapet. Need viinamarjad on ideaalsed vahuveinide valmistamiseks, mida iseloomustab elegants ja aromaatsus.

Teisest küljest sobivad org ja tasandikud oma sügavamate ja viljakamate muldadega mahedate aristokraatlike veinide valmistamiseks, mis sisaldavad rohkelt punastele veinidele vajalikke fenooli- ja lõhnaühendeid. Neid iseloomustavad rohu ja küpsete puuviljade noodid koos heas tasakaalus suhkrute ja hapetega ning täidlase struktuuriga. Paljudele veinidele lisavad algupärasust vanad kohalikud sordid ‘Bianchetta’ ja ‘Recantina’.

„Asolo Montello“ / „Montello Asolo“ – kvaliteetvahuveinide kategooria

Teave veini kvaliteedi/omaduste kohta, mis on valdavalt seotud geograafilise keskkonnaga

Kvaliteetvahuveinide kategooriasse kuuluvad veinid nimetusega „Asolo Montello“ / „Montello Asolo“ on õlgkollast värvi, ulatudes intensiivsuselt kahvatust eredani, püsivate mullidega, mis on kvaliteetvahuveinide kategooriale tüüpiline.

Kvaliteetvahuveini versiooni „Asolo Montello“ / „Montello Asolo“ puhul ilmnevad organoleptilises uuringutes tsitrusenoodid ja lillearoomid, puuviljad ja kuivatatud puuviljad, mida toetab värskelt happeline maitse ja elegantne täidlus.

Põhjuslik seos geograafilise piirkonna mõjurite ning toote kvaliteedi ja omaduste vahel, mis on valdavalt seotud geograafilise keskkonnaga

Eespool kirjeldatud kvaliteetvahuveinide kategooriasse kuuluva veini „Asolo Montello“ / „Montello Asolo“ organoleptilised omadused tulenevad kasvatuspiirkonna mulla ja kliimatingimuste mõjust koos inimteguritega, mis on mõjutanud nende vahuveinide tootmise protsessi tehnoloogilist innovatsiooni.

Sademed ja muldade asukoht mäenõlval tähendavad, et viinamarjaistanduse töötajad peavad palju tööd tegema käsitsi, millel on oma mõju viinapuude tasakaalustatud kasvule. Viinamarjakasvatajate oskused ja mulla kobe tekstuur aitavad veel kiiresti aluspinnasesse imenduda. See tähendab, et kvaliteetvahuveinide kategooriasse kuuluva veini „Asolo Montello“ / „Montello Asolo“ tootmiseks kasutatavad viinamarjasordid kasvavad küll jõudsas, aga samal ajal mõõdukas ja tasakaalustatud tempos, mis omakorda kaitseb viinamarjakobaraid ja säilitab ained, mis annavad neile iseloomuliku ja õrnalt puuviljalise aroomi.

Viinamarjakasvatustehnikate aastatepikkuse arengu ja innovatsiooni abil võimaldab muldade happeline iseloom taimedel omastada rohkem mikroelemente, kui need saaksid neutraalsetest muldadest, tänu millele saavutavad viinapuud tasakaalustatud vegetatiivse ja produktiivse kasvu.

Mullaosakeste suurus ja koostis on sellised, et juurtel on juurdepääs korrapärasele veevarustusele, mis on oluline värskete, happeliste aroomidega viinamarjade saamiseks.

Neid omadusi toetab autoklaavimisprotsesside tehnoloogiline innovatsioon; see tehnoloogia on tulemuslik pärmseente muundamisel ning seega puuvilja- ja tsitrusenootide tugevdamisel.

„Asolo Montello“ / „Montello Asolo“ – veinikategooria

Teave veini kvaliteedi/omaduste kohta, mis on valdavalt seotud geograafilise keskkonnaga

Veinikategooriasse kuuluvad veinid „Asolo Montello“ / „Montello Asolo“ on punaste veinide puhul rubiinpunast värvi, kaldudes laagerdumisel granaatpunase poole, ja valgete veinide puhul erineva intensiivsusega õlgkollast kuni kuldkollast värvi.

Punaste veinide aroom kaldub olema aromaatne, harmooniline, kergelt tanniinine ja õrnalt ürdine ning tundub pehme.

Valged veinid on teisest küljest värske, aromaatse, puuviljalise ja harmoonilise aroomiga

Lõhnabuketilt on punased veinid intensiivselt veinised, hea, hästi tasakaalustatud struktuuriga ja mitmekesise aroomikompositsiooniga.

Samas valged veinid on lõhnabuketilt intensiivselt lilleliste ja puuviljaliste aroomidega, millele lisanduvad tsitruse ja värskete puuviljade noodid, mida omakorda toetab värske happesus.

Põhjuslik seos geograafilise piirkonna mõjurite ning toote kvaliteedi ja omaduste vahel, mis on valdavalt seotud geograafilise keskkonnaga

Veinikategooriasse kuuluvate punaste veinide „Asolo Montello“ / „Montello Asolo“ erilisus tuleneb kliimatingimuste kombinatsioonist, inimteguritest, mis on mõjutanud viinamarjade sobivust veini valmistamiseks, ja viinamarjakasvatuse tehnoloogiatest, mida on kasutatud varasematel aegadel ja mida kasutatakse ka tänapäeval.

Eelkõige iseloomustavad kasvatuspiirkonna geograafilist keskkonda nõlvad, mis on avatud päikesele ja kaitstud külmade põhjatuulte eest. See soodustab sügisesi mahedaid tingimusi.

See kõik, koos viinamarjakasvatajate pikaajaliste teadmistega selle kohta, kuidas lõigata ja kasvatada elujõulisi, kasvatuspiirkonna muldade omadustega hästi kohanenud viinapuid, võimaldab pikka valmimisperioodi, nii et karedad ja ürdised noodid aja jooksul pehmenevad ning lasevad areneda suhkrul ja fenooliühenditel, tänu millele kujunevad mahedad aristokraatlikud veinid.

Eelkõige on punastel veinidel suur fenoolisisaldus, erinevad aroomid ning hea suhkrute ja hapete tasakaal seal, kus mullad sisaldavad õhukest merglikihti. Sellest olenevadki rubiinpunane värv, mis laagerdudes kaldub granaatpunase poole, ja aroomid, mis ulatuvad kergelt ürdisest kuni täiesti küpsete punaste puuviljade lõhnani. Harmoonilisel täidlasel maitsel on hea struktuur ja see võib olla aromaatne, kergelt tanniinine, mahe, vürtsikas ja õrnalt ürdine.

Seevastu veinikategooriasse kuuluvad valged veinid „Asolo Montello“ / „Montello Asolo“ saadakse tänu mahedatele suvedele, mis ei lase viinamarjadel liiga kiiresti küpseda, nii et veinid on vähese happesisaldusega ning väga magusate ja eksootiliste aroominootidega.

Viinamarjakasvatajate oskusteadmised viinapuude majandamise kohta (alates tüvede valimisest ja kasvatusmeetodi üle otsustamisest kuni viinapuude kasvu juhtimiseni) koostoimes väga viljakate muldadega ja märkimisväärsete temperatuurierinevustega soodustavad terpeenide ja benseeniühendite sünteesi; nendest olenevad tsitruse-, lille- ja värskete puuviljade noodid, mida toetab värske happeline maitse ja elegantne täidlus.

9. Konkreetsed lisatingimused (pakendamine, märgistamine, muud nõuded)

–

Link tootespetsifikaadile

https://www.politicheagricole.it/flex/cm/pages/ServeBLOB.php/L/IT/IDPagina/15006

(1) ELT L 347, 20.12.2013, lk 671.